KOMISSION ASETUS (EY) N:o 2194/98,
annettu 12 päivänä lokakuuta 1998,
asetuksen (EY) N:o 2629/97 muuttamisesta korvamerkkien, tilarekisterien ja passien osalta nautaeläinten tunnistus- ja rekisteröintijärjestelmän puitteissa (ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon nautaeläinten tunnistus- ja rekisteröintijärjestelmän sekä naudanlihan ja naudanlihatuotteiden merkitsemisen käyttöönottamisesta 21 päivänä huhtikuuta 1997 annetun neuvoston asetuksen (EY) N:o 820/97 (1) ja erityisesti sen 10 artiklan a alakohdan,
sekä katsoo, että
komission asetuksessa (EY) N:o 2629/97 (2), sellaisena kuin se on muutettuna asetuksella (EY) N:o 1177/98 (3), vahvistetaan korvamerkkejä, tilarekisterejä ja passeja koskevat yksityiskohtaiset säännöt nautaeläinten tunnistus- ja rekisteröintijärjestelmän puitteissa,
yhteisön sisäisessä nautaeläinten kaupassa ilmenevien ongelmien välttämiseksi sekä nykyisten sääntöjen selventämiseksi on tarpeen mahdollistaa, että eläinten pitäjät voivat halutessaan hankkia tarvittavan määrän korvamerkkejä etukäteen enintään yhden vuoden tarpeiksi kansallisten säännösten mukaisesti,
asetuksesta (ETY) N:o 2629/97 olisi muutettava vastaavasti, ja
tässä asetuksessa säädetyt toimenpiteet ovat Euroopan maatalouden ohjaus- ja takuurahasto-komitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (EY) N:o 2629/97 1 artiklaan kohta seuraavasti:
"5. Eläinten pitäjät voivat halutessaan hankkia etukäteen tarvittavan määrän korvamerkkejä enintään yhden vuoden tarpeiksi sovellettavien kansallisten säännösten mukaisesti. Sellaisille tiloille, joilla on enintään viisi eläintä, voivat toimivaltaiset viranomaiset antaa etukäteen viisi paria korvamerkkejä."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä lokakuuta 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä lokakuuta 1998.